《介休》
清代·锡缜

介休侧看未成峰，揽古难舒磊块胸。不见异人文彦博，岂无名士郭林宗。

近邻雍绛频输粟，往岁燕云尚举烽。衰草夕阳残雪路，原田每每说尧封。

作者简介：满洲正蓝旗人，博尔济吉特氏，原名锡淳，字厚安，号渌矼。咸丰六年进士。由户部郎中授江西督粮道，为驻藏大臣。乞病归。工书，善诗文。有《退复轩诗文集》等。